Ir achte Klass bin i zur Schuel uscho,  ja ja das chunnt drvo, ja ja das chunnt drvo.  Dr Leischt het gseit, s heig ihn nid Wunger gno,  das gängi geng e so, mir isch das gliich.    I bi, dir chöit euch grad erkundige  vo Ostermundige, vo Ostermundige.  I bi dir chöit euch grad erkundige,  vo Ostermundige, dert isch es schön.    E Bruef ergriiffe, nei das miech mi chrank,  i finde süsch dr Rank ou ohni Hobelbank.  I ga go stämpfle, das erhaltet schlank  U bliibe frei u frank, o Gott sei Dank.    Mit Lehre tät i mi versündige  hie z Ostermündige, hie zOstermündige.  Mit Lehre tät i mi versündige  hie z Ostermündige, da isch es schön.    I schaffe  hüür no minger weder färn.  I ha dr Whisky gärn u gar so mänge Stärn.  I hocke all Tag i de Bare zBärn,  dert wartet mir mi Stärn u het mi gärn.    E nätte Schatz mit tolle Rundige  vo Ostermundige, vo Ostermundige,  e nätte Schatz mit tolle Rundige  vo Ostermundige, dä het mi gärn.    U isch mi Ziit vrbii u bin i alt,  de fragt sech wär de zahlt, wär zahlt mi Ufenthalt  im grosse Huus dert zue bim Schärmewald  für so ne Jammergstalt, mi lat  das chalt.    De söll sech Gmein halt eis erkundige  vo Ostermundige, vo Ostermundige,  für mi zahlt dGmein vo Ostermundige,  ja ds Ostermundige, da isch es schön.  Hui!